GALA EXCELENȚEI ÎN AFACERI 2023
2024-04-07 18:00 - 22:00, 2024-04-08 18:00 - 22:00, 2024-04-09 18:00 - 22:00 (Europe/Bucharest) | Centrul de Evenimente K2 Alpin – Complex Favorit din Poiana Brașov.
Camera de Comerț și Industrie Brașov are deosebita plăcere de a vă invita în data de 29 iunie 2023 să participați la Gala Excelenței în Afaceri, un eveniment unic și de tradiție, care reflectă performanța în afaceri și recompensează companiile din cele mai semnificative sectoare de activitate la nivel județean din punct de vedere al rezultatelor economico-financiare.
Ediția din acest an se va desfașura într-un cadru deosebit, oferit de Centrul de Evenimente K2 Alpin – Complex Favorit din Poiana Brașov.
Aflată la cea de-a XVII-a ediție, Gala Excelenței în Afaceri reprezintă un eveniment premium al comunității de afaceri locale, al celor care prin pasiune și perseverenţă şi-au respectat angajamentul la excelenţă.
Program eveniment
18:00 – 18:30 – Primirea invitaților
18:30 – 21:00 – Decernarea premiilor | Momente artistice
21:00 – 23:00 – Networking dinner
Degustări premium
Preparate italienești – Artegianale
Vinuri – Vin la Brașov by Belvedere
Ciocolată belgiană – Luado Chocolate
Cafea de origini – Vergnano
Băuturi răcoritoare – Olympus
Informații suplimentare: https://www.ccibv.ro/gala-excelentei-in-afaceri-2023/
CONTACT: Luisa Paloș – Departament Marketing & PR

0728 137 727
luisa.palos@ccibv.ro
Tarif pentru reprezentanții companiilor membre CCI Brașov
490 lei / pers + TVA
Tarif pentru reprezentanții companiilor nemembre
590 lei / pers + TVA

”Reglementări actuale în dreptul muncii și dialogul social: Strategii de conformare și dezvoltare a relațiilor angajat-angajator”
2024-04-08 10:00, 2024-04-09 10:00, 2024-04-10 10:00 | Camera de Comerț și Industrie Brașov, Str. Mihail Kogalniceanu nr. 18-20, Brasov, Brasov, 500173, Romania
În cadrul seminarului vor fi prezentate principalele modificări aduse Codului Muncii și prevederile noii legi a dialogului social, aspecte cu impact direct asupra derularii raporturilor angajat–angajator.
Având în vedere că între Inspectoratul Teritorial de Muncă și mediul de afaceri brașovean este în permanență un dialog constructiv, dl. Angelo GUDRUMAN, Consilier juridic ITM Brașov, va fi prezent la eveniment și va furniza informații valoroase, referitoare la cele mai eficiente mijloace de respectare a prevederilor legale referitoare la relațiile de muncă, la securitatea și sănătatea în muncă.

Temele care vor fi abordate în cadrul prezentării:

Aspecte practice privind redactarea contractului individual de munca;
Extinderea obligatiilor de informare a salariatilor de catre angajatori;
Noi drepturi si obligatii pentru salariati si angajatori;
Aspecte teoretice si practice referitoare la dialogul social;
Negocierea colectiva;
Angajarea cetățenilor străini : drepturi și obligații;

Agenda evenimentului:
09:30 – 10:00: Primirea participanților
10:00 – 10:10: Deschiderea evenimentului
Silviu COSTEA, Președinte, Camera de Comerț și Industrie Brașov
Dana GRUIA DUFAUT, Avocat Fondator, Cabinetul GRUIA DUFAUT
10:10 – 12:00 : Intervenții ale experților
Mihaela NIȚU, Avocat Senior, Cabinetul GRUIA DUFAUT
Angelo GUDRUMAN, Consilier juridic ITM Brașov
Cristina MIHAI, Administrator societate Perspective 4 You
Oana STAN, Specialist resurse umane, Perspective 4 You
12:00 – 12:30: Sesiune de întrebări și răspunsuri

ADUNAREA GENERALĂ ORDINARĂ A MEMBRILOR CAMEREI
2024-04-08 10:00 - 12:00, 2024-04-09 10:00 - 12:00, 2024-04-10 10:00 - 12:00 | Camera de Comerț și Industrie Brașov, Str. Mihail Kogalniceanu nr. 18-20, Brasov, Brasov, 500173, Romania
CAMERA DE COMERŢ Şl INDUSTRIE BRAŞOV, prin preşedinte Silviu COSTEA, convoacă ADUNAREA GENERALĂ ORDINARĂ A MEMBRILOR CAMEREI, în data de 18.04.2023, ora 10:00, la sediul organizaţiei din Braşov, str. M. Kogălniceanu, nr. 18-20, bl. 1K, sc. C-D, jud. Braşov.
Neîndeplinirea condiţiilor statutare de prezenţă a jumătate plus unu dintre membri va conduce, în mod automat, la reprogramarea Adunării Generale pentru data de 19.04.2023, ora 10,00, la aceeaşi adresă.
ORDINEA DE ZI a Adunării generale este următoarea:

Raport de activitate pentru anul 2022;
Raport privind execuţia financiară a anului 2022;
Raport al firmei de audit;
Proiect conţinând obiectivele specifice pentru anul 2023;
Proiect de buget de venituri şi cheltuieli pentru anul 2023;
Proiect privind programul de investiţii pentru anul 2023;
Taxa de înscriere şi cotizaţia de membru pentru anul 2023;
Diverse.

Materialele care urmează a fi supuse dezbaterii Adunării, vor fi la dispoziţia membrilor la sediul organizaţiei şi la adresa web: www.ccibv.ro, începând cu data de 11.04.2023.
Pentru informaţii suplimentare ne puteţi contacta la telefon 0268-547084.

Seminar : “Reguli generale de avizare a existenței cazului de forță majoră”
2024-04-08 10:00 - 13:00, 2024-04-09 10:00 - 13:00, 2024-04-10 10:00 - 13:00 | Camera de Comerț și Industrie Brașov, Str. Mihail Kogalniceanu nr. 18-20, Brasov, Brasov, 500173, Romania
Camera de Comerț și Industrie Brașov în colaborare cu Camera de Comerț și Industrie a României organizează seminarul interactiv cu tema:
“Reguli generale de avizare a existenței cazului de forță majoră”.

Seminarul va fi susţinut de Elisabeta Perșinaru, director Direcția Juridică a Camerei de Comerț și Industrie a României și de Alina Groșanu, director Departament Juridic-Arbitraj-Resurse Umane din cadrul Camerei de Comerț și Industrie Brașov.

Camerele de Comerț și Industrie, a României și Județene, sunt singurele instituții din România abilitate să avizeze existența cazului de forță majoră la solicitarea scrisă a companiilor!
Ca urmare a pandemiei COVID-19, instituția forței majore a devenit un subiect de interes pentru toți profesioniștii activi, indiferent de sfera comercială în care își desfășoară activitatea. Cu certitudine, în relațiile comerciale prezente și viitoare, profesioniștii vor acorda o importanță mai mare acesteia.

Persoana de contact CCI Bv: Afrodita Malureanu, Departament Marketing & PR
telefon: 0728 137 733
e-mail:afrodita.malureanu@ccibv.ro

Workshopul “ PROCEDURI ȘI PRACTICI VAMALE”
2024-04-08 10:00 - 14:00, 2024-04-09 10:00 - 14:00, 2024-04-10 10:00 - 14:00 | Camera de Comerț și Industrie Brașov, Str. Mihail Kogalniceanu nr. 18-20, Brasov, Brasov, 500173, Romania
Motivați de misiunea noastră de a sprijini comunitatea oamenilor de afaceri brașoveni și de a contribui la procesul de dezvoltare a companiilor brașovene, vă invităm să participați la Workshopul “ PROCEDURI ȘI PRACTICI VAMALE” susținut de experți din cadrul Direcţiei Regionale Vamale Braşov.
Vor fi abordate următoarele tematici:
– Proceduri simplificate de vămuire
– Clasificarea mărfurilor în Nomenclatura combinată.
Experții care vor susține workshop-ul:
Adrian SELESCU -Inspector Superior BVI BRAȘOV
Giani Rafael PĂUNESCU-Șef Serviciu Control Ulterior DRV BRAȘOV
Deoarece locurile sunt limitate , vă rugăm să ne confirmați prezența dumneavoastră până in data de 14 Iunie 2023.
Participanții vor primi o diplomă eliberată de către Camera de Comerț și Industrie Brașov, care atestă participarea la workshop.
Pentru a eficientiza timpul alocat sesiunii de întrebări și răspunsuri, vă rugăm să ne trimiteți pe mail întrebările pe care doriți să le adresați experților, la adresa: lavinia.vacarciuc@ccibv.ro .
Înscrierile se fac prin completarea formularului de confirmare de mai jos sau pe e-mail la adresa: lavinia.vacarciuc@ccibv.ro .
Data: 19 Iunie 2023; Interval orar: 10.00-14.00; Locația: sediul Camerei de Comerț și Industrie Brașov
Costul de participare: 200 RON + TVA/pers. Plata se poate face prin bancă, în contul RO18BRDE080SV058352800 deschis la BRD – GSG BRAȘOV, cod fiscal RO 4443167 sau la casieria CCI Brașov.
Membrii CCI Brașov beneficiază de 10% reducere
>

Dezbatere publică a propunerii legislative pentru acordarea de vouchere de vacanță pentru angajații din sectorul privat
2024-04-08 11:00 - 13:00, 2024-04-09 11:00 - 13:00, 2024-04-10 11:00 - 13:00 | Camera de Comerț și Industrie Brașov, Str. Mihail Kogalniceanu nr. 18-20, Brasov, Brasov, 500173, Romania
Camera de Comerț și Industrie Brașov, împreuna cu Comisia pentru antreprenoriat și turism din Senat, organizează în data de 04 Mai 2023 o dezbatere publică a propunerii legislative pentru acordarea de vouchere de vacanță pentru angajații din sectorul privat, depusă de domnul senator Eugen Țapu-Nazare, Președintele Comisiei pentru antreprenoriat și turism.

Alături de domnul Senator Eugen Țapu-Nazare vor fi prezenți domnul Silviu Costea, Președinte al Camerei de Comerț și Industrie Brașov, reprezentanti ai Ministerului Antreprenoriatului și Turismului și membrii ai Comisiei pentru antreprenoriat și turism.

Va fi dezbătută pe larg această măsură, prin care aproximativ 4,2 milioane de salariați din sectorul privat vor beneficia de vouchere de vacanță în valoare de 1450 lei/an/salariat contravaloarea acestora fiind asigurată din bugetul de stat, fără nicio presiune suplimentară pentru angajatori. Măsura are rolul de revitaliza sectoarele turism și HoReCa, dar și industriile conexe (transport, comerț, servicii, industria alimentară etc.), de a elimina discrepanțele evidente dintre sectorul privat și cel bugetar, dar și de a reduce (indirect) costul fiscal pe angajat, cel mai mare din Uniunea Europeană.

Persoana de contact CCI Bv: Luisa Palos, Departament Marketing & PR
telefon: 0728 137 727
e-mail:luisa.palos@ccibv.ro

Seminar : „O discuție sinceră despre arbitraj”
2024-04-08 11:30 - 14:30, 2024-04-09 11:30 - 14:30 | Camera de Comerț și Industrie Brașov, Str. Mihail Kogalniceanu nr. 18-20, Brasov, Brasov, 500173, Romania
CURTEA DE ARBITRAJ COMERCIAL DE PE LÂNGĂ CAMERA DE COMERȚ ȘI INDUSTRIE BRAȘOV în colaborare cu CURTEA DE ARBITRAJ INTERNAȚIONAL DE PE LÂNGĂ CAMERA DE COMERȚ ȘI INDUSTRIE A ROMÂNIEI, vă invită, la seminarul interactiv cu tema:
„O discuție sinceră despre arbitraj”
Seminarul se adresează mediului de afaceri, consilierilor juridici, autorităților publice, avocaților, notarilor publici, altor profesioniști ai dreptului, tuturor persoanelor interesate.
Seminarul se bucură de prezența următorilor invitați, arbitri cu o extinsă experiență în arbitrajul intern și internațional:
• Bazil Oglindă, arbitru, Vicepreședintele Colegiului de Conducere al Curții de Arbitraj Comercial de pe lângă Camera de Comerț și Industrie a României;
• Sorina Olaru, arbitru, membră a Colegiului de Conducere al Curții de Arbitraj Comercial de pe lângă Camera de Comerț și Industrie a României;
• Ioan Schiau, arbitru, Președintele Curții de Arbitraj Comercial de pe lângă Camera de Comerț și Industrie Brașov.
• Titus Prescure, arbitru, Vicepreședinte al Curții de Arbitraj Comercial de pe lângă Camera de Comerț și Industrie Brașov;
• Codruț Savu, arbitru al Curții de Arbitraj Comercial de pe lângă Camera de Comerț și Industrie Brașov;
În cadrul Seminarului vor fi abordate, în mod interactiv, următoarele subiecte:
Despre modernitatea procedurii arbitrale;
De ce gândesc arbitrii altfel decât judecătorii?
Despre competență și arbitrabilitate;
Despre independența si imparțialitatea arbitrilor;
Despre modalitățile de eficientizare a procedurii arbitrale.
Informații suplimentare: https://www.ccibv.ro/seminar-o-discutie-sincera-despre-arbitraj/
Costuri de participare:
100 lei/pers+T.V.A. pentru firmele membre ale C.C.I. Braşov
120 lei/pers +TVA pentru firmele care nu sunt membre

Seminar: Concedierea individuală
2024-04-17 10:00 - 13:00 | Camera de Comerț și Industrie Brașov, Str. Mihail Kogalniceanu nr. 18-20, Brasov, Brasov, 500173, Romania
Camera de Comerț și Industrie Brașov vă invită în data de 17 Aprilie 2024, să participați la seminarul interactiv “Concedierea individuală”.
În cadrul acestui eveniment, vor fi dezbătute aspecte teoretice dar mai ales, practice despre cum trebuie să procedați în fiecare caz de concediere individuală:
1. Concedierea – ca sancțiune disciplinară
2. Concedierea – ca urmare a constatării unei inaptitudini fizice şi/sau psihice a salariatului
3. Concedierea – pentru necorespundere profesională a salariatului la locul de muncă în care este încadrat
4. Concedierea – prin desființare de post.
Informații suplimentare AICI
Înscriere AICI
Termen de înscriere: 12 aprilie 2024
Acest eveniment continuă seria seminariilor pe teme de legislație a muncii, primul fiind ”Răspunderea disciplinară și accidentele de muncă”.

ADUNAREA GENERALĂ ORDINARĂ A MEMBRILOR CAMEREI
2024-04-22 13:00 - 2024-04-23 15:00 | Camera de Comerț și Industrie Brașov, Str. Mihail Kogalniceanu nr. 18-20, Brasov, Brasov, 500173, Romania
Nr. 870/05.04.2024
CAMERA DE COMERŢ Şl INDUSTRIE BRAŞOV, prin preşedinte Silviu COSTEA, convoacă ADUNAREA GENERALĂ ORDINARĂ A MEMBRILOR CAMEREI, în data de 22.04.2024, ora 13.00, la sediul organizaţiei din Braşov, str. M. Kogălniceanu, nr. 18-20, bl. 1K, sc. C-D, jud. Braşov. Neîndeplinirea condiţiilor statutare de prezenţă a jumătate plus unu dintre membri, va conduce, în mod automat, la reprogramarea ADUNARII GENERALE ORDINARE A MEMBRILOR CAMEREI pentru data de 23.04.2024, ora 13.00, la aceeaşi adresă.
ORDINEA DE ZI a Adunării generale este următoarea:
1.Raport de activitate pentru anul 2023;
2.Raport privind execuţia financiară a anului 2023;
3.Raport al firmei de audit;
4.Proiect conţinând obiectivele specifice pentru anul 2024;
5.Proiect de buget de venituri şi cheltuieli pentru anul 2024;
6.Proiect privind programul de investiţii pentru anul 2024;
7.Taxa de înscriere şi cotizaţia de membru pentru anul 2024;
8.Diverse.
Materialele care urmează a fi supuse dezbaterii Adunării, vor fi la dispoziţia membrilor la sediul organizaţiei şi la adresa web: www.ccibv.ro, începând cu data de 12.04.2024.

Model procură specială.

Pentru informaţii suplimentare ne puteţi contacta la telefon 0268-547084.

Workshop: Accesare fonduri nerambursabile și finanțare proiecte
2024-04-24 14:00 - 17:00 | Camera de Comerț și Industrie Brașov, Str. Mihail Kogalniceanu nr. 18-20, Brasov, Brasov, 500173, Romania
Vă invităm să participați în data de 24 aprilie 2024 la un workshop GRATUIT dedicat finanțării proiectelor prin fonduri nerambursabile, organizat de Camera de Comert și Industrie Brașov în parteneriat cu BRD Groupe Societe Generale: Accesare fonduri nerambursabile și finanțare proiecte

Evenimentul se adresează tuturor antreprenorilor, managerilor, leaderilor, freelancerilor, intraprenorilor care își doresc să înțeleagă și să acceseze finanțările nerambursabile pentru întreprinderile lor.
În cadrul workshopului vor fi prezenți speakeri cu experiență în accesarea și implementarea fondurilor nerambursabile care vă vor ajuta să înțelegeți și să dezvoltați astfel de proiecte.
Punctele de discuție:
1. Introducere – prezentarea serviciilor și a activității de consultanță oferite de Camera de Comerț și Industrie Brașov;
2. Prezentare fonduri nerambursabile: categorii de finanțări (guvernamentale și europene), scopul acestora, condiții generale de accesare, analiză ghiduri; Rolul consultanților în accesarea fondurilor nerambursabile;
3. ABC privind accesarea, implementarea și sustenabilitatea unui program nerambursabil; Riscurile și obligațiile ce decurg din accesarea fondurilor nerambursabile;
4. BRD – partenerul tău în implementarea proiectelor cu fondurilor nerambursabile
5. Prezentare succintă a activității de înființare și modificare a actelor constitutive ale unei societăți, pentru persoanele interesate de accesarea fondurilor nerambursabile și totodată, clarificarea anumitor aspecte juridice de interes pentru participanți;
6. Sesiune de întrebări și răspunsuri.
Toate informațiile vor fi prezentate pentru sectorul economic privat (microîntreprinderi, IMM și întreprinderi mari).
Eveniment susținut de: Cosmin Roșia-Micu -CCI Brașov, Attila Szekely-CCI Brașov, Alina Groșanu – CCI Brașov, Codruța Ghișoiu -BRD, Mădălin Țintea – CCI Brașov, Cynthia Incze-CCI Brașov
Termen de confirmare a participării: 19 aprilie 2024
Înscriere AICI

Conferință lansare proiect: În pas cu schimbările de pe piața muncii, ID 301126
2025-02-05 11:00 - 11:30 | Camera de Comerț și Industrie Brașov, Str. Mihail Kogalniceanu nr. 18-20, Brasov, Brasov, 500173, Romania
Camera de Comerț și Industrie Brașov organizează miercuri, 5 februarie 2025 ora 11:00 , conferința de lansare a proiectului ”În pas cu schimbările de pe piața muncii”, ID 301126

Ziua Energiei Brașov 2025
2025-02-07 08:30 - 2025-02-08 15:30 | Radisson Blu Aurum Hotel, Brașov, România
Panelul I al Zilei Energiei Brașov 2025, care va avea loc pe 7 februarie 2025, la Radisson Blu Aurum Brașov este dedicat strategiilor, politicilor și reglementărilor necesare pentru integrarea stocării energiei în sistemul energetic, aducând împreună lideri din administrație, industrie și experți de renume.
Panelul I.Keynote și introducere
Martin Moise,
Vicepreședinte PATRES, va inaugura evenimentul ca Keynote Speaker, oferind o prezentare a obiectivelor Zilei Energiei Brașov și un mesaj de bun venit participanților.
George Scripcaru,
Primarul Brașovului, va evidenția „Inițiativele locale pentru integrarea stocării energiei în strategia energetică a Brașovului”, subliniind angajamentul orașului de a deveni un model de sustenabilitate energetică.
Viorel Lefter,
Președinte PATRES, va transmite un mesaj video despre „Industria regenerabilă: Prezent și viitor”, oferind o perspectivă clară asupra evoluției sectorului regenerabil în România.
Dezbateri și intervenții
Panelul de discuții va fi moderat de Claudiu Butacu, Inițiator MSM România și reprezentant BISM, care va introduce subiectul „Inovație și educație în stocarea energiei – Dezvoltarea capacităților locale”, punând accent pe importanța formării profesionale și dezvoltării comunităților locale.
Dan Drăgan,
Secretar de Stat în Ministerul Energiei, va detalia „Politici publice și instrumente de finanțare pentru stocarea energiei”, explorând soluțiile guvernamentale pentru susținerea investițiilor în acest domeniu.
Cristina Prună,
Vicepreședinte al Comisiei pentru Industrii și Servicii, Parlamentul României, va evidenția „Rolul legislativului în susținerea stocării energiei”, subliniind modul în care un cadru legislativ bine definit poate stimula investițiile și inovația în acest sector strategic.
Gabriel Andronache,
Vicepreședinte ANRE, va analiza „Reglementările și provocările în dezvoltarea stocării energiei în România”, oferind o perspectivă detaliată asupra cadrului de reglementare necesar pentru a sprijini implementarea soluțiilor de stocare.
Ioana Petcu,
Advisor la Eurelectric, va interveni online cu o prezentare despre „Integrarea stocării energiei în rețeaua europeană”, subliniind importanța alinierii la inițiativele europene.
Virgiliu Ivan,
Director al Dispecerului Energetic Național (Transelectrica), va aborda „Impactul stocării energiei asupra stabilității rețelei”, explicând modul în care stocarea poate sprijini echilibrul energetic.
Dan-Virgil Pascu,
Vicepreședinte al Consiliului Concurenței, va discuta despre „Liberalizarea piețelor de energie și echilibrarea acestora prin stocare”, oferind o perspectivă economică asupra sistemelor de stocare.
Mihai Pește,
Director General, Rețele Electrice România – PPC Group, va detalia „Integrarea soluțiilor de stocare în rețelele de distribuție pentru flexibilitate și stabilitate”, evidențiind beneficiile pentru infrastructura de distribuție.
Liviu Gavrilă,
Vicepreședinte RWEA, va analiza „Impactul investițiilor în stocarea energiei – măsuri pentru reducerea dezechilibrelor”, concentrându-se pe reducerea costurilor și optimizarea pieței.
Silviu Costea,
Președinte al Camerei de Comerț și Industrie Brașov, va încheia panelul cu o perspectivă asupra „Impactului investițiilor în stocarea energiei asupra economiei locale și dezvoltării pieței muncii”, demonstrând rolul acestora în dezvoltarea comunităților.
Înregistrare AICI
În cea de-a doua zi, 8 februarie 2025, veți avea ocazia să participați la 3 workshopuri tematice:

Workshop COALition (10:00 – 12:00)

Proiectul dezvoltat de UMFST „George Emil Palade” Târgu Mureș, parte a inițiativei COALition, va prezenta tehnologii inovatoare pentru stocarea căldurii și conversia acesteia în energie electrică, folosind ciclul Rankine Organic.

Workshop TD Partners (10:00 – 12:00)

Masa rotundă dedicată investitorilor în energie, cu demonstrații ale unui model financiar pentru stocare, dezvoltat de TD Partners.

Workshop Ernst & Young International și parteneri bancari (12:30 – 15:00)

Soluții practice și modele de finanțare pentru baterii de stocare a energiei (BESS) în România
Înregistrare AICI

Reuniune: Instrumente financiare pentru finanțarea IMM-urilor și a Unităților Administrativ Teritoriale din județul Brașov
2025-02-07 12:00 - 15:30 | Complex ARO PALACE Brașov, Bulevardul Eroilor 27,, Brașov, Brașov, România
Camera de Comerț și Industrie Brașov vă invită, vineri 7 februarie 2025 ora 12:00 să participați la reuniunea „Instrumente financiare pentru finanțarea IMM-urilor și a Unităților Administrativ Teritoriale din județul Brașov”.
Evenimentul este organizat de Fondul Național de Garantare a Creditelor pentru Intreprinderile Mici și Mijlocii cu spijinul Camerei de Comerț și Industrie Brașov.
Agenda evenimentului:
11:30 – 12:00 – Welcome Coffee
12:00 – 12:30 – Alocuțiuni în deschidere
Adrian Ioan VEȘTEA – Președintele Consiliului Județean Brașov
Dumitru NANCU – Directorul General al Fondului Național de Garantare a Creditelor pentru Intreprinderile Mici și Mijlocii
Silviu COSTEA – Președinte Camera de Comerț și Industrie Brașov
12:30 – 13:00 – Prezintă Dumitru NANCU – Directorul General al FNGCIMM “Soluții de finanțare garantată pentru dezvoltarea antreprenoriatului și a comunităților locale din județul Brașov”
13:00 – 13:30 – Intervenții ale reprezentanților sistemului bancar
13:30 – 14:00:
– Dezbatere privind provocările actualei perioade pentru mediul de afaceri brașovean, dar și oportunitățile de finanțare pe care le pot valorifica antreprenorii și UAT-urile
– Dezbatere despre cum putem iniția la nivel local parteneriate pentru dezvoltare, prin angrenarea sistemului financiar bancar și a mediului antreprenorial, cu sprijinul FNGCIMM și a autorităților publice locale
– Intervenții ale participanților
14:00 – 14:05 – Concluzii și încheierea evenimentului
Moderator: Cătălin LEONTE, Consultant management FNGCIMM

Înscriere AICI

Misiune Economică China 2025
2025-05-21 08:00 - 2025-06-01 15:30 | Ningbo, China, China
Camera de Comerț și Industrie Brașov, în baza protocolului semnat cu China Council for the Promotion of International Trade Zhejiang Province și la invitația Ningbo Liaison Office, organizează o misiune economică în cadrul China-CEEC Expo & International Consumer Goods Fair – un eveniment dedicat țărilor din Europa Centrală și de Est, care va avea loc la Ningbo, China.
Misiune economică – Oportunități pentru afacerea dumneavoastră
În cadrul acestei misiuni, veți avea ocazia să explorați noi oportunități de afaceri, să învățați despre inovațiile din diverse industrii și să participați la un forum important despre conservarea patrimoniului cultural, dezvoltarea turistică sustenabilă, schimburi culturale și proiecte de cooperare internațională.
Perioada misiunii: 20 mai – 27 mai 2025
Locații: Ningbo și Shanghai
Despre expoziție
Expoziția se va desfășura la Centrul Internațional de Conferințe și Expoziții din Ningbo, pe o suprafață de 80.000 m.p. și va include secțiuni dedicate produsele de consum, tehnologiilor smart, soluțiilor verzi și multe altele. Veți avea ocazia să explorați oportunități de export și investiții, să învățați despre inovațiile din tehnologie și industrie, să participați la întâlniri de afaceri și să explorați proiecte de cooperare internațională.
Beneficii pentru participanți
• Acces la o gamă largă de produse de consum (alimente, băuturi, cosmetice, electronice, etc.)
• Inovații tehnologice în domenii ca inteligența artificială, mobilitatea inteligentă, sănătatea digitală și tehnologii sustenabile
• Oportunități de investiții și dezvoltare a parteneriatelor strategice
• Promovare turistică și culturală pentru regiunile din Europa Centrală și de Est
Obiectivele misiunii economice
Participarea la misiune include întâlniri cu membrii Camerelor de Comerț din China și oportunități de a explora piețele din Ningbo (unul din cele mai mari porturi din China) și Shanghai (cel mai dezvoltat oraș din China). Veți avea ocazia să încheiați parteneriate durabile pentru afacerea dumneavoastră.
Programul deplasării și costuri:
Costul total al deplasării este de 2682 euro+TVA și include:
• Zbor București – Shanghai și retur
• Transfer Shanghai – Ningbo și retur
• 3 nopți cazare la hotel 4* cu mic dejun în Ningbo
• 3 nopți cazare la hotel 4* cu mic dejun în Shanghai
• Transfer și vizită târg în perioada 21-23.05.2025
• Întâlniri personalizate în funcție de interesul dvs. la CCI din Ningbo și Sghanghai
• Vizite tematice la companii în funcție de interesul dvs. în zona Ningbo / Huangzhou și Shanghai;
• Insoțitor de grup vorbitor de română și engleză;
Opțional: Turul orașului Hangzhou.

Locurile pentru această misiune economică sunt limitate! Dacă această oportunitate corespunde obiectivelor dvs. de dezvoltare și promovare internațională, vă invităm să confirmați participarea până la 09 aprilie 2025 completând formularul de înscriere: AICI.

Eveniment de informare dedicat programului Start-Up Nation – România
2025-05-23 11:00 - 13:00 | Camera de Comerț și Industrie Brașov, Str. Mihail Kogalniceanu nr. 18-20, Brasov, Brasov, 500173, Romania
Camera de Comerț și Industrie Brașov, în parteneriat cu Agenția pentru Întreprinderi Mici și Mijlocii și Turism Brașov (AIMMT), organizează în data de 23 mai 2025, începând cu ora 11:00, un eveniment de informare dedicat programului Start-Up Nation – România, ediția 2024
Camera de Comerț și Industrie Brașov vă invită vineri, 23 mai 2025, începând cu ora 11:00, la sediul său din Str. Mihail Kogălniceanu nr. 18-20, la un eveniment de informare dedicat noii ediții a programului Start-Up Nation România 2024, organizat în parteneriat cu Agenția pentru Întreprinderi Mici și Mijlocii și Turism Brașov.
Evenimentul se adresează antreprenorilor aflați la început de drum, persoanelor care doresc să înființeze o afacere, precum și celor interesați de oportunitățile de finanțare nerambursabilă oferite prin acest program, în valoare de până la 250.000 lei per beneficiar.
Temele principale care vor fi abordate includ:
-Prezentarea generală a Programului Start-Up Nation 2024
-Condițiile de eligibilitate pentru accesarea finanțării
-Etapele programului, de la înscrierea persoanelor fizice și participarea la cursuri de antreprenoriat, până la înființarea și finanțarea întreprinderilor
-Grilele de punctaj și criteriile de departajare pentru selecția proiectelor
-Cheltuielile eligibile și plafoanele alocate pentru diferite categorii (echipamente, salarii, consultanță, promovare online etc.)
-Pașii necesari pentru depunerea cererilor de finanțare
-Obligațiile beneficiarilor privind menținerea activității și a locurilor de muncă pe termen mediu
-Aspecte legislative aplicabile programului (OG nr. 29/2024, Ordinul nr. 328/2025, Ghidul solicitantului)
Evenimentul va fi susținut de reprezentanți ai Agenției IMM Brașov, experți în accesarea fondurilor europene și specialiști ai CCIBV.
Reprezentanții AIMMT Brașov vor răspunde întrebărilor participanților și vor oferi clarificări utile privind procesul de implementare, monitorizare și sustenabilitate a proiectelor.
Participarea este gratuită, în limita locurilor disponibile

Eveniment privind Valorificarea Potențialului Afacerii Tale: Angajarea Persoanelor cu Dizabilități
2025-06-03 13:30 - 15:30 | Camera de Comerț și Industrie Brașov, Str. Mihail Kogalniceanu nr. 18-20, Brasov, Brasov, 500173, Romania
Marți, 3 iunie 2025, ora 13,30, Camera de Comerț și Industrie Brașov , în calitate de susținător, vă invită să participați la evenimentul privind Valorificarea Potențialului Afacerii Tale: Angajarea Persoanelor cu Dizabilități, organizat de Sorin Alexandru Para – Activist pentru drepturile persoanelor cu dizabilități si Președinte Asociația „Lângă Oameni Mereu” și Ioana-Andreea GRIGORE – Presedinte Asociatia Profesionala a Terapeutilor Ocupationali din Romania (APTOR): Incluziune prin Drepturi: Muncă, Demnitate, Oportunitate
Într-o societate modernă și responsabilă, succesul unei afaceri nu se măsoară doar prin cifrele de la finalul lunii, ci și prin impactul pe care îl are asupra comunității. O componentă esențială a acestui impact este capacitatea de a crea un mediu de lucru incluziv, în care fiecare persoană – indiferent de abilitățile sau limitările sale – are șansa de a contribui, de a se dezvolta și de a fi respectată.
Angajarea persoanelor cu dizabilități nu este doar o obligație morală sau legală. Este o oportunitate de a valorifica talente neexplorate, de a îmbogăți echipa cu perspective diferite și de a construi o cultură organizațională bazată pe empatie, diversitate și inovație. Persoanele cu dizabilități aduc adesea un nivel ridicat de loialitate, perseverență și adaptabilitate – calități valoroase în orice domeniu.
Prin muncă, o persoană își dobândește independența, își afirmă identitatea și contribuie activ la societate. Prin demnitate, recunoaștem faptul că fiecare om merită respect, șanse egale și un loc în comunitate. Prin oportunitate, deschidem uși spre un viitor în care diferențele nu ne separă, ci ne completează.
Fiecare loc de muncă adaptat, fiecare inițiativă de integrare, fiecare pas spre accesibilitate reprezintă o investiție în viitorul unei societăți echitabile. Angajatorii care aleg să sprijine incluziunea devin nu doar promotori ai drepturilor omului, ci și lideri ai schimbării pozitive.
Să transformăm angajarea persoanelor cu dizabilități din excepție în normalitate.
Să construim afaceri care cresc odată cu oamenii lor.
Să alegem incluziunea ca parte din ADN-ul fiecărei organizații. Află mai multe AICI.
Pentru că acolo unde este loc pentru diversitate, există loc pentru progres!
ÎNSCRIERE AICI.

GALA EXCELENȚEI ÎN AFACERI 2025
2025-07-03 17:30 - 22:00 | Casa Armatei Brașov, Brașov
Avem deosebita plăcere de a invita companiile brașovene să participe, joi 3 iulie 2025, începând cu ora 17:30, la Gala Excelenței în Afaceri 2025, ediția a XIX-a, eveniment emblematic organizat de Camera de Comerț și Industrie Brașov, dedicat recunoașterii celor mai performante companii din județ.
Evenimentul este organizat la Casa Armatei Brașov – un loc cu o puternică încărcătură istorică și arhitecturală, potrivit pentru a celebra excelența, profesionalismul și spiritul antreprenorial care definesc comunitatea de afaceri brașoveană.
Anul acesta, evenimentul are o semnificație aparte, marcând 175 de ani de la înființarea Camerei de Comerț și Industrie Brașov – o tradiție neîntreruptă în sprijinul mediului de afaceri local. Gala ajunsă la cea de-a XIX-a ediție este un prilej de a onora companiile care, prin consecvență și rezultate remarcabile, au contribuit la progresul economic regional și național.
Înregistrare participării AICI .
LOCURILE SUNT LIMITATE!
Informații suplimentare AICI.
